Gimnazija Jurija Vege Idrija na podlagi Zakona o stvarnem premoženju države in samoupravnih lokalnih skupnosti (Uradni list RS, št. 11/18), skladno z določbami Uredbe o stvarnem premoženju države in samoupravnih lokalnih skupnosti (Uradni list RS, št. 31/18), ob smiselni uporabi Stanovanjskega zakona (Uradni list RS, št. 69/03, 18/04 – ZVKSES, 47/06 – ZEN, 45/08 – ZVEzL, 57/08 in 62/10 - ZUPJS, 56/2011 Odl.US, 40/2012-ZUJF) ter Pravilnik o dodeljevanju neprofitnih stanovanj v najem (Uradni list RS, št. 14/04, 34/04, 62/06, 11/09, 81/11 in 47/14) objavlja

**Javno zbiranje ponudb za oddajo tržnih stanovanj v lasti Gimnazija Jurija Vega Idrija v najem**

1. **Naziv in sedež organizatorja javnega zbiranja ponudb**

Gimnazija Jurija Vege Idrija, Študentovska ulica 16, 5280 Idrija.

1. **Predmet javnega zbiranja ponudb**

Predmet razpisa je:

* oddaja tržnega stanovanja št. 21, v VI. nadstropju stavbe na naslovu Triglavska ulica 3, 5280 Idrija v stavbi št. 1155, k.o. 2357 IDRIJA - MESTO, s površino 31,97 m2, ima energetsko izkaznico. Stanovanje je v lasti Gimnazija Jurija Vege Idrija.

Stanovanje se oddaja v najem za eno leto z možnostjo podaljšanja.

1. **Višina najemnine in drugi stroški**

Najemnina za tržno stanovanje znaša:

* stanovanje št. 21, v VI. nadstropju stavbe na naslovu Triglavska ulica 3, 5280 Idrija 110,00 EUR na mesec.

Najemnina se obračunava mesečno po poslani položnici.

1. **Razpisni pogoji in merila**

Splošni pogoji, ki jih morajo izpolnjevati prosilci, da so upravičeni do dodelitve tržnega stanovanja v najem so:

* kandidirajo lahko samo fizične osebe,
* državljanstvo Republike Slovenije,
* dohodki prosilčevega gospodinjstva morajo v letu dni pred objavo tega razpisa presegati odstotke dohodkov, ki jih za oprostitev plačila lastne udeležbe in varščine predvideva v 9. členu Pravilnik o dodeljevanju neprofitnih stanovanj v najem (Uradni list RS, št. 14/04, 34/04, 62/06, 11/09, 81/11 in 47/14)\*,

\* V primeru neizpolnjenega dohodkovnega cenzusa se lahko najemna pogodba z izbranim ponudnikom sklene za krajše obdobje, to je za 6 mesecev z možnostjo podaljšanja.

V primeru, da bo interesentov za najem stanovanja več, bo pri oddaji poleg splošnih pogojev upoštevana tudi višina ponujene najemnine in materialno stanje vlagatelja in bodočih uporabnikov, ki bodo skupaj z njimi uporabljali stanovanje, pri čemer imajo prednost tisti vlagatelji, pri katerih predstavlja višina tržne najemnine manjši delež v družinskem dohodku.

1. **Oddaja vloge**

Prosilec, ki se želi prijaviti na razpis za dodelitev tržnega stanovanja v najem, mora oddati vlogo vključno s prilogami na posebnem obrazcu Gimnazije Jurija Vege IdrijaObrazec vloge bo na voljo tudi v elektronski obliki na spletni strani [www.gim-idrija.si](http://www.gim-idrija.si).

K vlogi za pridobitev tržnega stanovanja v najem morajo prosilci priložiti naslednje listine:

* izpolnjen obrazec »Vloga za dodelitev tržnega stanovanja Gimnazija Jurija Vege Idrija v najem«,
* potrdilo o državljanstvu Republike Slovenije,
* dokazilo, da je plačilno sposoben – potrdilo o zaposlitvi in prejeti bruto in neto plači kandidata za obdobje zadnjih treh mesecev pred oddajo vloge,
* potrdilo o skupnem neto dohodku gospodinjstva v obdobju od 01.01.2019 do 31.12.2019,
* potrdilo o plačani varščini.

Rok za oddajo vlog je **do vključno 24. 9. 2020 do 12. ure**, na naslov: **Gimnazija Jurija Vege Idrija, Študentovska 16, 5280 Idrija**, v zaprti kuverti s pripisom **»Ponudba za najem tržnega stanovanja – ne odpiraj!«**.Na hrbtni strani kuverte je potrebno označiti polni naslov pošiljatelja. Zainteresirani prosilci pošljejo ponudbo po pošti. Če je ponudba poslana priporočeno po pošti, velja dan oddaje na pošto za dan ponudbe, medtem ko se pri oddaji ponudbe z navadno pošto, kot datum oddaje upošteva datum, ko razpisovalec prejme pošiljko.

Če bo prosilec oddal nepopolno vlogo, bo pozvan, da vlogo v roku osmih (8) dni dopolni. Vloge prosilcev, ki v roku ne bodo dopolnjene in vloge, oddane po zaključku razpisnega roka, bodo s sklepom zavržene.

1. **Postopek izbire**

Strokovna služba Gimnazije Jurija Vege Idrija bo na podlagi proučitve utemeljenosti pravočasnih in popolnih vlog na predlog komisije, ki jo imenuje razpisnik, izbrala najugodnejšega ponudnika, ki bo izpolnjeval vse razpisne pogoje in bo ponudil najvišjo mesečno najemnino. Ponujena najemnina ne sme biti nižja od izklicne najemnine.

Odločitev o oddaji tržnega stanovanja v najem sprejme pristojna strokovna služba, ki izda odločbo o izbiri najugodnejšega ponudnika oziroma dodelitvi tržnega stanovanja v najem  in o tem obvesti vse ponudnike.

Na podlagi dokončne odločbe o dodelitvi tržnega stanovanja v najem sklene ravnateljica z izbranim ponudnikom najemno pogodbo. Če izbrani ponudnik ne podpiše pogodbe iz razlogov, ki so na njegovi strani, Gimnazija Jurija Vege Idrija zadrži vplačano varščino in se najemna pogodba lahko sklene z naslednjim najugodnejšim ponudnikom.

Gimnazija Jurija Vege Idrija lahko postopek ustavi kadarkoli do sklenitve najemne pogodbe, pri čemer se ponudnikom ne povrnejo stroški, ki so jih imeli z oddajo ponudbe, razen vplačane varščine.

Gimnazija Jurija Vege Idrija si pridržuje pravico, da najemne pogodbe ne sklene z nobenim ponudnikom.

1. **Pomembna opozorila**

Šteje se, da prosilci, ki so oddali prijavo, z oddajo prijave dajejo nepreklicno pisno izjavo, da so seznanjeni z vsebino razpisa in vsebino vseh listin, ki so priloge tega razpisa, da se z njo strinjajo in da pogoje tega razpisa in njegovih prilog v celoti sprejemajo.

Razpisovalec lahko po objavi tega razpisa sprejeme obvezno razlago posameznih določb tega poziva ter spremeni oziroma dopolni njegova posamezna določila, ki jih Gimnazija Jurija Vege Idrija objavi na enak način kot ta razpis ter se uporabljajo od dne njihovega sprejema.

1. **Informacije**

Vse dodatne informacije lahko dobite na telefonski številki 05 37 26 800, vsak dan od 09. do 11. ure.

Ogled stanovanj je možen po predhodni najavi na telefonski številki 05 37 26 800.

Št.: 406-3/2020/7

Datum: 3. 9. 2020

Ravnateljica

Karmen Vidmar